Diari Oficial de la Generalitat Valenciana


Sumari del DOGV 255, del 27-05-1985 (1985/804353)

ORDRE de 29 d'abril de 1985, per la qual es dicten normes per a l'elaboració dels Pressupostos de la Generalitat Valenciana, per a 1986.
----------------------------------------------------------------------------------------------------------------------------------------

### Dades del document

Número de DOGV
:   255

Data del DOGV
:   27-05-1985

Secció del DOGV
:   ALTRES DISPOSICIONS

Número del document
:   1985/804353


Data del document
:   29-04-1985

Organisme emissor
:   Conselleria d'Economia i Hisenda

Tipus de document
:   Ordre

Ordre de 29 d'abril de 1985, per la qual es dicten normes per a l'elaboració dels Pressupostos de la Generalitat Valenciana per a 1986.  
El sistema d'elaboració dels Pressupostos per a 1985 avança en la línia encetada en els Pressupostos de 1984. L'experiència adquirida demostra que la tècnica pressupostària de programació per objectius proporciona major racionalitat i eficàcia en l'assignació de recursos i contribueix a clarificar la informació continguda en el document pressupostari.   
Els Pressupostos de 1985 són el resultat d'un sistema de discussió del contingut dels programes en base a les directrius del Programa Econòmic Valencià per a 1984-1987, coordinant els diferents nivells i àrees d'actuació i adreçats a l'obtenció d'una estructura pressupostària homogènia i coherent amb els criteris d'eficàcia en la gestió i atenció a les necessitats reals dels administrats.   
En aquesta trajectòria se situa l'elaboració dels Pressupostos de la Generalitat per a 1986, que exigeix la introducció d'un conjunt de novetats respecte als exercicis anteriors, amb la finalitat de perfeccionar el sistema pressupostari encetat el 1984.   
En aquest sentit cal destacar dos punts importants de les instruccions contingudes en aquesta Ordre; primerament, es pretén d'abraçar una major concreció en els objectius que persegueix cada programa d'actuació i en els mitjans que s'hi necessiten, junt amb l'establiment d'indicadors vàlids per al control de llur compliment, defugint formulacions genèriques o abstractes que obscuresquen la finalitat de la despesa, la seva gestió i el seu control.   
En segon lloc, les modificacions introduïdes en la classificació econòmica, adaptant-la al Pla General de Comptabilitat Pública, pretén, per una banda, un procés continuat i progressiu d'adopció del Pla, a fi que no n'apareguen obstacles en la implantació, i d'altra banda, assolir una millor informació, quantitativa i qualitativa, que facilite el procés de control de gestió i d'adopció de decisions.   
En conseqüència, aquesta Conselleria d'Economia i Hisenda, fent ús de les facultats que li atorguen la Llei 5/1983 de 29 de desembre, del Govern Valencià, i la Llei 4/1984, de 13 de juny, d'Hisenda Pública de la Generalitat, ha acordat d'aprovar aquestes normes per a l'elaboració dels Pressupostos de la Generalitat per a l'exercici 1986.   
1. AMBIT D'APLICACIO  
Les normes d'aquesta Ordre seran aplicables:   
a) A la Generalitat Valenciana.   
b) Als organismes autònoms de caràcter administratiu.   
c) Als organismes autònoms de caràcter comercial, industrial i financer.   
d) A les Societats Regionals que s'ajusten a la definició de l'article 5.é de la Llei de Hisenda Pública de la Generalitat, creades com a desenvolupament de l'article 58 de l'Estatut de la Comunitat Valenciana.   
e) Els altres ens del sector públic de la Generalitat Valenciana no denotats en els apartats anteriors, els pressupostos dels quals s'han d'incloure en els de la Generalitat Valenciana, en compliment del que preceptua l'article 55 de l'Estatut i l'article 22 de la Llei d'Hisenda Pública de la Generalitat.   
2. ELABORACIO DEL PRESSUPOST  
2.1. Pressupost de la Generalitat i dels Organismes Autònoms  
a) Els òrgans superiors de la Generalitat i les Conselleries elaboraran els corresponents avantprojectes de l'estat de despeses del seu pressupost per a 1986, ajustats a les que hi siguen aplicables, als acords i directrius aprovades pel Consell i a les normes i criteris que assenyalarà aquesta disposició, presentant, en tot cas, les seues valoracions en milers de pessetes de 1985.   
b) Igualment, les conselleries elaboraran els avantprojectes dels estats d'ingressos i despeses dels organismes que s'hi adscriuen, formant un sol pressupost per a cada organisme, pressupost que comprendrà totes les activitats, operacions i servicis que caldrà realitzar en virtut de les funcions que tenen assignades.   
c) L'elaboració del pressupost de la Generalitat i els seus organismes autònoms se subjectarà a aquests terminis:   
c.1.-Com a primera fase de la confecció seua, cada Conselleria trametrà a la Conselleria d'Economia i Hisenda, abans del 30 de juny de 1985, les fitxes explicatives dels programes l'execució dels quals es proposa per a 1986, de manera que l'import global del total de programes per Conselleria no supere la xifra indicativa que per a cada secció es relaciona en l'Annex I.   
La tramesa de la Proposta de Programes per a l'exercici 1986, s'acompanyarà necessàriament amb un informe de la Intervenció Delegada en cada Conselleria. En aquest informe, sense perjudici de quantes consideracions siguen escaients, es farà referència especial a la cobertura que aqueixa programació preste a les obligacions de despeses assumides per a l'exercici 1986.   
La informació relativa als distints programes es presentarà complimentant exclusivament els models F.P. (Fitxes de Programes) que descriu l'epígraf 4 d'aquesta Ordre.   
c.2.-La Direcció General de Pressupostos elaborarà l'avantprojecte dels pressupostos d'ingressos i la previsió, si fa el cas, de l'import dels beneficis fiscals que afecten els tributs propis i els cedits per l'Administració Central.   
c.3.-La Direcció General de Pressupostos examinarà, en coordinació amb les oficines pressupostàries i els òrgans responsables dels programes de cada Conselleria, la documentació pressupostària que haurà rebut, a l'efecte d'ajustar els crèdits al que disposa aquesta Ordre, les normes legals vigents i les normes particulars aplicables.   
Aquestes oficines hi trametran el detall minuciós de les dades de personal i el desglossament per conceptes econòmics dels costos financers per programes abans del dia 10 de setembre de 1985. (Fitxes M.2 i M.1.)   
c.4.-Aquesta Conselleria, en base als resultats de l'examen i ajustos previstos en l'apartat anterior, i mesurant els factors que assenyala l'article 24 de la Llei d'Hisenda Pública de la Generalitat, lliurarà al Consell abans del dia 30 de setembre d'enguany el corresponent avantprojecte de la Llei de Pressupostos de la Generalitat Valenciana, el qual, un colp aprovat serà presentat a les Corts Valencianes en el termini que assenyalen l'article 55, apartat 4, de l'Estatut i l'article 25 de la Llei d'Hisenda Pública de la Generalitat.   
c.5.-Els Pressupostos dels organismes rebuts fora de temps, que no estiguen en condicions d'ésser integrats en la Llei de Pressupostos de la Generalitat Valenciana o la inclusió dels quals es produesca en el transcurs de l'exercici econòmic 1986, com a conseqüència del procés de transferències de funcions a la Generalitat Valenciana, es tramitaran, segons el cas, com a llei independent o, d'acord al que preveu la Llei de Pressupostos de la Generalitat Valenciana per a 1986 s'ajustaran a aquestes mateixes normes en la seua elaboració.   
2.2. Altres ens públics  
Els pressupostos corresponents als altres ens del Sector Públic Regional, es trametran a la Conselleria d'Economia i Hisenda per a llur integració en els Pressupostos Generals de la Generalitat Valenciana, abans del 30 de juny d'enguany, a través de la Conselleria de què depenen, i d'acord al que disposen les normes que els regulen.   
Societats regionals  
Els programes d'actuació, inversions i finançació, així com els pressupostos d'explotació o de capital que hagen d'elaborar les societats regionals, es trametran a la Conselleria d'Economia i Hisenda abans del 30 de juny d'enguany.   
Els pressupostos dels ens públics i societats regionals la creació de les quals es produesca durant l'exercici econòmic 1986, s'ajustaran a aquestes mateixes normes en llur elaboració i es tramitaran com a llei independent.   
3. ESTRUCTURA DELS PRESSUPOSTOS DE LA GENERALITAT VALENCIANA   
Del pressupost de despeses de la GENERALITAT VALENCIANA DELS SEUS ORGANISMES AUTONOMS   
3.1.1. Classificació dels crèdits  
Els estats de despeses del Pressupost de la Generalitat Valenciana i dels organismes autònoms es classificaran d'acord amb aquests criteris:   
-Per funcions i programes.   
-Per categories econòmiques.   
-Per unitats orgàniques.   
-Territorialment, els crèdits que comprenen les inversions de la Generalitat.   
a) Classificació per funcions i programes:   
Els programes de despesa es numeraran i denominaran segons l'estructura funcional i de programes, continguda en l'Annex II d'aquesta Ordre, estructura que es declara oberta, cosa per la qual podran incorporar-s'hi els programes que els òrgans gestors consideren escaient d'incloure en llur avantprojecte, limitats pels nivells que s'hi estableixen, tot prescindint, si ho estimen convenient, dels que malgrat figurar en aquesta estructura no corresponguen amb els objectius programats per a 1986.   
En els Pressupostos Generals de la Generalitat s'inclouran només els que assenyala aquest annex, o s'hi afegeixen, en les condicions esmentades, sense perjudici que es creen programes de nivells inferiors, segons la importància dels objectius i les activitats en què es desenvolupen, tot atenent al grau d'anàlisi que estime oportú d'establir cada òrgan gestor, el seguiment del qual, en aquest cas, serà de la seva especial competència.   
La determinació dels programes pressupostaris, haurà de coincidir, llevat en casos excepcionalment justificats, amb l'àmbit de gestió d'una unitat orgànica (direcció general o servei), responent així al principi d'ordenació de l'estructura administrativa i la gestió pressupostària en funció d'àrees de treball homogènies adreçades al compliment d'objectius comuns.   
b) Classificació per categories econòmiques:   
Els crèdits s'ordenaran segons llur naturalesa econòmica d'acord amb la classificació de l'Annex III d'aquesta Ordre.   
A tal efecte, s'entendrà per crèdit el consignat per concepte econòmic i programa.   
c) Classificació per unitats orgàniques:   
L'estructura orgànica dels pressupostos de despeses s'ajustarà a la classificació de primer grau que, per seccions, figura en l'Annex IV.   
Les seccions es desglossaran, segons caldrà, en les direccions generals, i/o serveis en què els òrgans de la Generalitat o Conselleries s'estructuren.   
3.1.2. Estructura Pressupostària  
Els pressupostos dels òrgans superiors de la Generalitat Valenciana i els de les Conselleries, així com els organismes autònoms adscrits a aquestes, es determinaran per agregació dels programes en què cada centre gestor de la despesa concrete les seues activitats, especificant en termes financers i d'unitats físiques, si procedeix, els objectius a desenvolupar i els mitjans que s'hi necessiten, cosa que unida a l'establiment dels indicadors oportuns, permetrà d'efectuar un seguiment de llur grau de realització durant l'exercici pressupostari. Aquests programes s'agrupen per funcions.   
Els pressupostos elaborats així es presentaran per la Conselleria d'Economia i Hisenda combinant, dos a dos el triple criteri per programes, orgànic i econòmic, dé classificació de llurs crèdits.   
P.1. Pressupost econòmic i per programes  
El seu objecte és enumerar, en estructura matricial, i en l'ordre en què figuren en la classificació econòmica (files), els crèdits afectats a cadascú dels programes (columnes) i funcions.   
P.2. Pressupost econòmic orgànic  
Enumera per cada secció i en l'ordre en què figuren en la classificació econòmica els diferents crèdits del pressupost; es presenten també en estructura matricial, distribuint els crèdits de cada concepte econòmic (files) entre els serveis als quals se'ls afecta (columnes).   
P.3. Pressupost orgànic i per programes  
El seu objectiu és presentar la distribució de les dotacions pressupostàries en estructura matricial, de les funcions desagregades en els programes que s?hi integren (files), pels imports assignats als serveis (columnes) que contribueixen a executar-los.   
3.2. Del pressupost d'ingressos de la Generalitat Valenciana i dels organismes autònoms   
L'estructura del pressupost d'ingressos de la Generalitat i dels seus organismes autònoms es desenvoluparà per articles i capítols tal com s'indica a l'Annex III d'aquesta Ordre, sense perjudici del desenvolupament per conceptes que esdevinga aconsellable.   
3.3. De les societats regionals  
3.3.1. El programa d'actuació, inversions i finançació de les societats regionals inclourà, emmarcats en les previsions plurianuals a què es refereix l'article 47 de la Llei d'Hisenda Pública de la Generalitat, aquests documents:   
a) Un estat d'inversions reals i financeres.   
b) Un estat de finançació d'aquestes.   
c) L'expressió dels objectius a assolir i les rendes a generar.   
d) Una memòria de l'evaluació econòmica de la inversió o inversions.   
Aquests documents s'ajustaran a l'estructura que s'indica en l'Annex V d'aquesta Ordre i es completaran amb una memòria explicativa del contingut del programa i de les principals modificaciones en relació amb el que es troba vigent.   
Les previsions plurianuals es referiran a un període de 4 anys, seran actualitzables, amb criteris mòbils, en cada exercici econòmic. Aquestes previsions se sometran a coneixement i aprovació del Consell, anteriorment a la presentació del programa, amb els mateixos requisits i per idèntics conductes que hi ha establerts per a aquest.   
3.3.2. El pressupost d'explotació que han de presentar les societats regionals que perceben subvencions corrents amb càrrec als Pressupostos Generals de la Generalitat Valenciana i el pressupost de capital si la subvenció era d'aqueixa classe, s'ajustaran al contingut de l'article 45 de la Llei d'Hisenda Pública de la Generalitat.   
Aquests Pressupostos d'Explotació i Capital, els quals justificaran els crèdits consignats a favor de les respectives societats en els Pressupostos Generals de la Generalitat Valenciana, es trametran a la Conselleria d'Economia i Hisenda abans del 30 de juny de 1985.   
4. DOCUMENTACIO PAR A L'ELABORACIO DEL PRESSUPOST DE LA GENERALITAT VALENCIANA  
Els crèdits de l'estat de despeses s'indicaran amb el detall que pertoca en els documents:   
4.1. F.P. Fitxes de programes  
Constituiran els documents bases per a la fase decisòria del Consell a l?efecte d'analitzar els objectius, les actuacions i el cost proposat.   
F.P.1. Presentació, cost i mitjans  
Es el seu objecte denominar i localitzar el programa dins la seua subfunció i funció respectives, oferir-ne el cost per capítols, comparant-lo amb el programa equivalent en l'exercici anterior, reflectint-ne la variació, ampliació o reducció del cost.   
Així mateix, detalla la plantilla de personal que necessita per a la seva execució, tot distingint les variants que comportaria la seua execució.   
El quart bloc d'informació replegarà el detall dels ingressos afectats específicament al programa, és a dir, aqueixes taxes recaptades en funció de la venda de béns, prestació de serveis, etc., realitzades per aquest, així com les subvencions de caràcter finalista que gestionen.   
F.P.2. Detall dels crèdits proposats en el programa  
Considerant que els crèdits per a despeses de personal queden informats en la F.P.1, en el seu desglossament per categories i noves contractacions, i entenent que la comparació entre l'import global dels crèdits del Capítol II per a 1985 i 1986 és pro expressiu, en les fitxes F.P.2-a, F. P.2 -b, F. P. 2 -c i F.P.2-d es detallaran els crèdits corresponents als capítols IV, VI, VII i VIII respectivament, expressant-hi tant el concepte pressupostari i el seu import com la destinació de la despesa amb l?especificació necessària per a la seua identificació.   
F.P.3. Objectius i activitats  
Cada fitxa replegarà la relació d'objectius i d'activitats que cal desenvolupar per assolir aqueixos. S'hi farà referència a la seua relació amb el PEV indicant-ne els objectius amb què es correspon o si no hi té relació.   
S?especificarà a la casella corresponent, el grup en què es classifica cada un dels objectius.   
Si un programa té varis objectius, als efectes de classificar les activitats endreçades a assolir-ne cadascú, es relacionaran precedits del codi 0.1, 0.2, 0.3... que identificarà ?Objectiu número U (0.1), dos, tres... Aiximateix les activitats adreçades a l'objectiu número u (0.1.) es relacionaran amb els codis A.1.1, A.1.2, A.1.3..., que equival a dir ?Activitat número u adreçada a l'objectiu número u?, etc.   
Cada objectiu es classificarà en un d'aquests grups (indicant-ho així en la F.P.3 ) i haurà de concretar els termes que expressen aqueixos:   
A) Quina millora qualitativa pretén en la prestació actual dels serveis públics, indicant com podrà comprovar l?administrat la millora introduïda.  
B) Quina variació, positiva o negativa, de la dimensió de la prestació de servei públic pretén de produir, quantificant-ne la variació.   
C) Quins efectes pretén d'obtenir en el sector econòmic o social sobre el qual actua, determinant-ne la manera com s'apreciaran.   
D) Mantenir-ne l'actual nivell qualitatiu i quantitatiu de prestació.   
Les activitats faran referència, necessàriament, a l'objectiu al qual serveixen i reflexaran les tasques de caràcter administratiu o gerencial que permetran llur compliment. A aquests efectes, es consideraran els processos administratius complets i no les fases prèvies o parcials de cada un d'ells.   
F.P.4. Relació del programa amb l'estructura de 1985  
En aquesta fitxa, es complirà l?epígraf corresponent, segons que el programa substituesca, refonga o forme part de programes de l'exercici 1985, o el corresponent a programa novell, si és el cas.   
Es raonarà breument, sempre, aquesta relació en l'espai per a observacions.   
F.P.O. Relació de programes  
En aquesta fitxa es relacionen tots els programes proposats per a cada Conselleria, amb llurs codis i imports globals, així com els imports reduïts que esdevinguen de l'aplicació de les mesures d'estalvi. Els programes es renumeraran del primer a l'últim, a l'únic efecte d'indicar el número de programes presentats, sense que aquesta numeració pressupose cap tipus de prioritat.   
També es detallarà la suma de tots els imports.   
5.4.M.2. Distribució econòmica per programes  
S'hi detallaran per a cada servei pressupostari (o direcció general) i per conceptes econòmics de la despesa (files), la totalitat dels crèdits assignats a cada programa pressupostari (columnes) dels que desenvolupa, així com el total dels crèdits per al conjunt del servei.   
2.0.V.8. Annexos desenvolupament despeses de personal   
S'hi desenvoluparan els costs integres de personal per concepte pressupostari i partides retributives que l'integren, tot especificant sempre el número d'empleats de la Generalitat als quals afecten, assignant-se el personal i els crèdits als diferents programes de cada servei pressupostari (o direcció general).   
La seua finalitat és replegar les despeses relatives a les plantilles dels cossos, escales i places que figuren en el pressupost de la Generalitat i en el dels organismes autònoms seus, a l'objecte de fixar els crèdits corresponents. Constitueixen, aiximateix, la base de partença per a conéixer la distribució dels costos de personal en les diferents Conselleries, serveis o organismes.   
La informació continguda en aquest documents s'elaborarà mitjançant aquestes fitxes:   
M.2.1. Despeses de personal, alts càrrecs i funcionaris. Dotacions actuals i noves.   
M.2.2. Despeses de personal laboral. Dotacions actuals i noves.   
M.2.3. Despeses de personal vari. Dotacions actuals i noves.   
I llurs annexos complementaris.   
3.3.D.5. Annex desenvolupament d?inversions   
Es confeccionarà com a documentació complementaria dels crèdits consignats en el Capítol VI ?Inversions Reals?, i constarà d'un llistat d'inversions a realitzar per cada programa, al qual s'uniran les membres corresponents a cada projecte aprovades en el seu dia per la `:omissió de programació econòmica i inversions públiques de la Generalitat i corregides, si cal, amb les modificacions que es deriven de l'acord del Consell sobre la determinació de les inversions de la Generalitat per a 1986.   
València, 29 d'abril de 1985.   
El Conseller d'Economia i Hisenda,  
ANTONI BIRLANGA I CASANOVA   
Veure imatge